## ÜLEVAADE VALLA ARENGUKAVA TÄITMISEST 2024. AASTAL

# HaRIDUS, HUVITEGEVUS JA NOORSOOTÖÖ

## Alusharidus

Märjamaa vallavalitsuse hallata on kokku seitse lasteaeda – Kasti-Orgita Lasteaed, Kivi-Vigala Põhikool, Märjamaa Lasteaed Pillerpall, Sipa-Laukna Lasteaed, Valgu Põhikool, Vana-Vigala Lasteaed, Varbola Lasteaeg-Algkool. Ühtse juhtimise alla on viidud Sipa ja Laukna lasteaed, Orgita ja Kasti lasteaed, Valgu põhikool ja lasteaed, Varbola algkool ja lasteaed ning Kivi-Vigala lasteaed ja põhikool Kahes erinevas hoones asuvad Sipa-Laukna lasteaed (alates 01.09.2025 suletakse Sipa hoone), Kasti-Orgita lasteaed, Kivi-Vigala lasteaed ja põhikool.

**Eesmärk** - Valla lasteaedade poolt pakutud alusharidus on vajadustest lähtuv, vastab kaasaja nõuetele, on valla ulatuses ühtlaselt hea ja vanemate poolt tunnustatud. Lasteaedade õpikeskkond on turvaline ja ajale vastav ning sellega on rahul nii lapsed, lapsevanemad kui ka lasteaia töötajad.

Teostatud tegevused eesmärgi täitmiseks:

* Märjamaa Lasteaed Pillerpall õueala parendamine (hooviala valgustus ja sademevee äravoolutorud);
* Kivi-Vigala Põhikooli lasteaia mänguväljaku uuendamine;
* Varbola Lasteaed-Algkooli hoone rekonstrueerimine (evakuatsioonitee) ja piirdeaia rajamine;
* rahuloluküsitluste korraldamine lasteaia töötajate ja lastevanemate arvamuse väljaselgitamiseks;
* haridusasutuste juhtidega regulaarsete koosolekute ellukutsumine;
* tugispetsialistide ümarlaua „Kolleegilt kolleegile“ ellukutsumine;
* Märjamaa Nädalalehe rubriigis „Teise nurga alt“ lasteaedade töötajate tutvustamine persoonilugude kaudu.

## Üldharidus

Märjamaa valla hallata on kokku viis üldhariduskool: Kivi-Vigala Põhikool, Märjamaa Gümnaasium, Valgu Põhikool, Vana-Vigala Põhikool ja Varbola Lasteaed-Algkool. Märjamaa valla territooriumil Vana-Vigala külas asub riigikoolina tegutsev Vana-Vigala Tehnika– ja Teeninduskool.

**Eesmärk** - Konkurentsivõimelise hariduse 1. kuni 12. klassini saab omandada kodulähedases valla koolis. Valla koolides on pädevad ja motiveeritud õpetajad ja koolijuhid. Valla koolide õpikeskkond on mitmekesine ja vastab kaasaja nõuetele ning sellega on rahul nii õpilased, õpetajad kui vanemad. Vallas on selgelt eristuva suunaga tugev gümnaasium, kus jätkab õpinguid suurem osa põhikooli lõpetanud noortest.

Teostatud tegevused eesmärgi täitmiseks:

* Vana-Vigala põhikooli hoone rekonstrueerimine (võimla põrand);
* Märjamaa Gümnaasiumile 9-kohalise väikebussi soetamine;
* [Märjamaa valla haridusstrateegia 2025-2035 koostamine](https://marjamaa.amphora.ee/index.aspx?itm=584141&type=12);
* kehtestati haridustöötajate tunnustamise kord;
* osaleti haridusleppe läbirääkimistel;
* õpetajate päeva tähistamine koos tunnustamisega;
* õppestipendiumi määramine ja maksmine;
* Kivi-Vigala Põhikooli uue direktori ametisse võtmine;
* haridusasutuste juhtidega regulaarsete koosolekute ellukutsumine;
* Märjamaa Nädalalehe rubriigis „Teise nurga alt“ koolide töötajate tutvustamine persoonilugude kaudu.

## Huviharidus

Huviharidust annab vallas Märjamaa Muusika- ja Kunstikool, mis on ainus huviharidust pakkuv kool Märjamaa vallas. Kool avas uksed 1988. aastal. Õpilaste arv on aastate lõikes olnud mõnevõrra muutuv, 2023/2024 õa oli õpilaste arv koolis 115 õpilast.

**Eesmärk** - Märjamaa valla lastel on tagatud igakülgsed võimalused osaleda aktiivselt huvihariduses ja huvitegevustes.

Teostatud tegevused eesmärgi täitmiseks

* kooliealiste laste toetamise jätkamine huviringides ja -koolides;
* projekti „Märjamaa Muusika- ja Kunstikooli teenuste parendamine“ tegevuste elluviimine.

## Noorsootöö

Märjamaa vallas pakutakse noortele võimalusi sportimiseks, muusika- ja kunstiõpetuseks, mitmete huvialadega tegelemiseks nii koolides, noortekeskustes, rahvamajades, raamatukogudes kui ka mujal. Märjamaa vallas koordineerib noorsootööd Märjamaa Valla Noortekeskus.

**Eesmärk** - noorsootöö teenus on kättesaadav ja jätkusuutlik Märjamaa valla erinevate piirkondade noortele.

Teostatud tegevused eesmärgi täitmiseks:

* Märjamaa valla õpilasmaleva tegevuse jätkusuutlikkuse tagamine;
* noorteaktiivi tegevuste toetamine;
* noorte omaalgatuste projektifond „Ideest Edasi“ toetamine;
* noorte tunnustusürituse korraldamine;
* Märjamaa valla noortele seikluspäevade läbiviimine Hobulaiul;
* noorte omaalgatuse ja erinevate noorsootöö projektide toetamine;
* noorte vajadustest lähtuva noorsootöö teenuse pakkumine ja arendamine;
* panustamine noorsootöö jätkusuutlikkusel.

# KULTUUR, SPORT, VABA AEG

## Valla raamatukogud

Märjamaa valla hallata on üks raamatukogu, Märjamaa Valla Raamatukogu, mille koosseisu kuuluvad struktuuriüksustena 8 haruraamatukogu - Haimre, Kivi-Vigala, Laukna, Sipa, Teenuse, Vana-Vigala, Valgu ja Varbola. Raamatukogud pakuvad erinevaid teenuseid kõikidele valla elanikele ning toimivad kohalike teabe- ja kultuurikeskustena.

**Eesmärk** - Märjamaa vallas on mitmekesine raamatukoguteenus kättesaadav igale vallakodanikule, raamatukogu toetab oma tegevusega inimestes lugemisharjumiste kujunemist ja elukestvat õpet.

Teostatud tegevused eesmärgi täitmiseks:

* Märjamaa Valla Raamatukogu sokli rekonstrueerimine;
* innovaatiliste ja teenuse tarbijat arvestavate lahenduste pakkumine;
* laste ja noorte lugemishuvi arendamise jätkamine erinevate ürituste raames.

## Valla kultuurielu, külaliikumine, ülevallalised üritused

Märjamaa valla hallata on 6 rahvamaja - Haimre Rahvamaja, Kivi-Vigala Rahvamaja, Märjamaa Valla Rahvamaja, Vana-Vigala Rahvamaja, Valgu Rahvamaja ja Varbola Rahvamaja Lisaks rahvamajadele pakuvad kultuuriteenuseid veel vallas tegutsevad mittetulundusühingud ja seltsid. Külade tegevust juhivad Märjamaa Valla Külade Ühendus ja Vigala Külade Ümarlaud.

**Eesmärk** - Märjamaa vald on kohalike kultuuritraditsioonide ja kõrge vaimsusega atraktiivse elukeskkonnaga paikkond, kus on loodud soodsad võimalused ja tingimused vaba aja veetmiseks kõikidele vanusegruppidele.

Teostatud tegevused eesmärgi täitmiseks:

* Märjamaa lauluväljaku rekonstrueerimine (peakaitsme suurendamine);
* MTÜde toetamine läbi mittetulundusliku tegevuse taotlusvooru;
* valla ja külade katusorganisatsioonide koostöö jätkamine;
* vallavalituse ja külavanemate vahelise infovahetuse tagamine;
* koostöös MTÜ-de ja erasektoriga pärimuskultuuri säilitamine ja propageerimine ning erinevatele sihtgruppidele kultuurilise isetegevuse võimaluste pakkumine.

## Muuseum

Märjamaa valla hallata on Sillaotsa Talumuuseum mis tegutseb aastast 1982. Muuseumil on rikkalikud kogud, unikaalsed ja ainulaadsed museaalid ning teotahteline meeskond.

**Eesmärk** - Muuseumi väljaehitamine aastaringselt kasutatava kogukonnakeskuse (vaba-aja veetmine, erinevad üritused, elukestev õpe), haridusasutuse (muuseumitunnid muuseumiruumides ning territooriumil) ja rahvusvahelise turismiobjektina.

Teostatud tegevused eesmärgi täitmiseks:

* muuseumiteenuste arendamine ning koostöö arendamine kogukonna ja teiste vallaasutustega;
* Sillaotsa talumuuseumisse näituseküüni köögi ja külastajate sanitaarsõlme projekteerimine.

## Sporditegevus, tervisesport ja spordirajatised

Märjamaa valla omandis on Märjamaa Spordihoone, Märjamaa ujula, Järta tervisespordikeskus, Märjamaa skatepark/rulapark ja koolide juures asuvad võimlad ja staadionid. Sporditeenuseid osutavad vallas Märjamaa Spordiklubi, Maadlusklubi Juhan, Märjamaa Korvpallikool, MTÜ Raplamaa Jalgpallikool, MTÜ Märjamaa Kompanii, MTÜ Gegegri Fitness ja Harrastussport, Märjamaa Sulgpalliklubi jt.

**Eesmärk** - Märjamaa vald on tervislike eluviisidega aktiivne kogukond, kus spordi- ja liikumisharrastusteks on loodud kõik kaasaegsed tingimused, mis on juhitud ning suunatud kvalifitseeritud, asjatundlike ja motiveeritud treenerite ning juhendajate poolt.

Teostatud tegevused eesmärgi täitmiseks:

* Märjamaa ujula rekonstrueerimine (aurusauna projekteerimine);
* SA Märjamaa Spordikeskuse põhivara soetuselt sisendkäibemaksu tasumine.

# SOTSIAALHOOLEKANNE JA TERVISHOID

## Sotsiaalhoolekanne ja –teenused

Märjamaa valla poolt osutatavad ja korraldatavad sotsiaalteenused on koduteenus, eluruumi tagamise teenus, päevakeskuse teenus, saunateenus, pesupesemise teenus, tugiisikuteenus ja juhuveona osutatav sotsiaaltransporditeenus, väljaspool kodu osutatav üldhooldekoduteenus, täisealise isiku hooldus, isikliku abistaja teenus, varjupaigateenus, turvakoduteenus, võlanõustamise teenus, lapsehoiuteenus, asendushooldusteenus, järelhooldusteenus ning muud vajaduspõhised inimese iseseisvat toimetulekut soodustavad teenused. Haridusliku erivajadusega laste arvu pidevast tõusust tulenevalt on suur osakaal koostööl vastavate erialaspetsialistidega.

**Eesmärgid** - Märjamaa vallas on välja arendatud abivajajate vajadustele vastav sotsiaalhoolekandelise abi andmise süsteem, mis toetab elanike iseseisvust, toimetulekut ja tervist ning tagab abivajajatele paindlikud, inimese vajadustest lähtuvad tugiteenused ja toetused. Märjamaa vallas on loodud lapse vajadustele vastav elukeskkond, tagatud on erivajadustega laste varajane märkamine ning nende arenguvajaduste toetamine ja perede nõustamine.

Teostatud tegevused eesmärgi täitmiseks:

* sotsiaaltoetuste määrade ja piirmäärade muutmine;
* lastele suunatud toetatavate teenuste arendamine;
* erivajadustega laste varajane märkamine ning nende arenguks võrdsete võimaluste loomine läbi toetavate teenuste arendamise;
* vanemlikke oskusi arendavate programmide ja teenuste kättesaadavuse võimaldamine;
* valdkondade vahelise koostöö toetamine ja arendamine;
* sotsiaalvaldkonna töötajatele täiendõppe ja koolituste, mis on vajalikud tulemustele orienteeritud tööks erinevate sihtrühmadega, võimaldamine;
* valdkondade vahelise koostöö arendamine ja toetamine;
* olemasolevate sotsiaalelamispindade ja munitsipaalkorterite parendamine;
* Märjamaa valla vaimse tervise teenuse edendamise projekti elluviimine.

## Tervisehoid ja rahva tervise edendamine

Märjamaa vallas osutab üldarstiabi teenust kaks perearstipraksist (Märjamaa Arstid OÜ, Märjamaa Perearstikeskus OÜ). Lisaks osutatakse Märjamaa alevis esmatasandil järgmisi teenuseid: üldarstiabi, koduõendusabi, füsioteraapia, ämmaemandusabi., hambaraviteenust. Märjamaa alevis asub Põhja-Eesti Regionaalhaiga kiirabibrigaad ning kolm apteeki. Märjamaa valla omanduses olev Märjamaa Haigla AS osutab statsionaarset õendusabiteenust.

**Eesmärk** - Vallas on kvaliteetne arstiabi kõikidele elanikele kättesaadav, elanikud väärtustavad tervislikke eluviise.

Teostatud tegevused eesmärgi täitmiseks:

* tervisedenduslike tegevuste läbiviimine ja tervislike eluviiside propageerimine koostöös haridus-, kultuuri- ja spordiasutuste ning kodanikuühendustega;
* erinevates tervisedenduslikes programmides ja kampaaniates osalemine;
* projekti „Vaimse tervise toetamine Märjamaa vallas“ elluviimine;
* Märjamaa valla terviseprofiili tegevuskava tegevuste elluviimine.

# TEHNILINE INFRASTRUKTUUR

## Energiamajandus

Märjamaa vallas on viis kaugküttepiirkonda, mida teenindab kolm kaugküttekatlamaja. Märjamaa alevi kolme kaugküttepiirkonda ja Orgita küla kaugküttepiirkonda varustavad soojusega N.R. Energy OÜ-le kuuluvad katlamajad. Vana-Vigala puiduhakkel katlamaja ja kaugküttesüsteem kuulub Märjamaa vallale, kuid Vana-Vigala külas Pikk tn 9 hoonestatud kinnistule koos kinnistul asuvate varade ja nende lahutamatult seotud kaugküttesüsteemi osadega on seatud hoonestusõigus SW Energia kasuks tähtajaga 30 aastat. Märjamaa Gümnaasiumi hoone, sh spordihoone (SA Märjamaa Valla Spordikeskus) kütmist koordineerib Adven Eesti AS. Valgu, Kasti, Varbola, Teenuse, Laukna ja Sipa keskasulates kaugküttekatlamajad puuduvad, soojavarustus on tagatud lokaalkatlamajade ja lokaalsete küttelahenduste kaudu.

Märjamaa valla elektrivarustus on täielikult sõltuv riiklikust võrgust. Elektrisüsteemide varustuskindluse tagamiseks on Märjamaa vallas 110 kV valmidusega kõrgepingevõrk Vigala alajaama kaudu.

Märjamaa valda on rajatud mitmeid päikeseparke kogupindala üle 145 000 m2. Tuuleparkide kavandamiseks on algatatud kohaliku omavalitsuse eriplaneering ning planeeringu keskkonnamõju strateegiline hindamine.

**Eesmärgid** - Märjamaa valla kaugküttepiirkondades on kaasaegne taastuvenergiat kasutav soojusenergiavõrk ning Märjamaa valla asutuste lokaalkatlamajad on üle viidud taastuvallikatest soojusenergia tootmisele. Märjamaa vallas kasutatakse soojus- ja elektrienergia tootmiseks osaliselt rohelist energiat (nt päikeseenergia, tuuleenergia jt), parendatud on valla hallatavates asutuste hoonete energiatõhusust. Märjamaa valla asutuste sisekliima vastab kehtestatud tervisekaitsenormidele. Elektrienergia varustuskindlus on tagatud väga harvade katkestustega.

Teostatud tegevused eesmärgi täitmiseks:

* eraisikutele ja ettevõtetele projekteerimistingimuste väljastamine päikeseelektrijaamade rajamiseks ning mitmete päikeseelektrijaamad rajamine erakinnistutele;
* tuuleenergia eriplaneeringu koostamise jätkamine.

## Teed, tänavad ja liikluskorraldus

Märjamaa vallas on kohalikke teid ca 600 km, millest kattega teid ca 90 km ja katteta teid (kruusa- ja pinnasteed) ca 500 km, kergliiklusteid ca 10 km. Kergliiklusteed on Märjamaa alevis, Orgital, Vana-Vigalas ning Varbolas. Täpsed valla teede arenguperspektiivid kajastatakse Märjamaa valla teehoiukavas. Lisaks kohalikele ja erateedele läbib Märjamaa valda Eesti põhimaantee nr 4 Tallinn-Pärnu-Ikla ning mitmed riigi tugi- ja kõrvalmaanteed.

**Eesmärk** - Märjamaa valla teed on korras ja hooldatud, elanikele, ettevõtjatele ja külalistele on tagatud turvalised liiklemistingimused kogu valla territooriumil.

Teostatud tegevused eesmärgi täitmiseks:

* valla teehoiu investeeringute kava muutmine;
* Märjamaa valla kruusateede säilitusremonttööde ja mustkatte taastusremonttööde teostamine;
* Metsanurga tänava rekonstrueerimisprojekti osa 2 elluviimine;
* Tammi tee projekteerimine ja ehitamise alustamine;
* järelevalve teostamine valla teede massipiirangu aladel massipiirangute rikkumiste ning teekatendi rikkumiste fikseerimiseks;
* avaliku kasutusega erateedel isikliku kasutusõiguse lepingute sõlmimine, Märjamaa valla kasuks sundvalduste seadmine või teede valla omandisse võtmine.

## Tänavavalgustus

Märjamaa vallas on tänavavalgustus rajatud Märjamaa alevis ja 12 väiksemas keskuses (Haimre, Kasti, Kivi-Vigala, Laukna, Luiste, Moka, Orgita, Sipa, Teenuse, Vana-Vigala, Varbola, Valgu). Valgustatud tänavate ja teede kogupikkus on 52 km, millest 4,5 km moodustavad paljasliinid. Kokku on valla valgustuspunke 1419, millest enamik on kõrgrõhu naatriumlambid, kuid kasutusel on ka LED-valgustid (684 tk). Valgustite juhtimine toimub 43 erineva juhtimiskilbi kaudu, kus valgustite sisse ja väljalülimine toimub hämaralülitite ja programmkellade abil.

**Eesmärk -** Märjamaa valla tänavavalgustus on kaasajastatu ja säästlik ning kõik suuremad keskused ja kompaktse asustusega alad on tänavavalgustusega varustatud.

Teostatud tegevused eesmärgi täitmiseks:

* Riigihanke korraldamine „Märjamaa valla tänavavalguste rekonstrueerimine ja kasutusrendile andmine 2024-2034“ .

## Vesi ja kanalisatsioon

Märjamaa vallas osutab ühisveevärgi ja -kanalisatsiooni (ÜVK) teenust AS Matsalu Veevärk. ÜVK on välja ehitatud kõikides suuremates tihedama asustusega keskustes (Märjamaa alev, Orgita, Kasti, Valgu, Varbola, Sipa, Laukna, Teenuse, Vana-Vigala, Kivi-Vigala). ÜVK arendamiseks vajalikud investeeringud teostab AS Matsalu Veevärk vastavalt ühisveevärgi ja -kanalisatsiooni arendamise kavale 2022–2034. Piirkondades, kus puudub ühisveevärk ja -kanalisatsioon, on veevarustus ja heitveekäitlus lahendatud lokaalselt.

**Eesmärk** - valla kõikides piirkondades on nõuetele vastavad veevarustuse- ja kanalisatsioonisüsteemid, tagatud on tuletõrjevee vajadus ning sademevee ärajuhtimine. Märjamaa vallas on korraldatud tuletõrjevee hoidlate hooldus, rekonstrueerimine ja ehitamine. Märjamaa alevis on tagatud efektiivne sademevee ärajuhtimine.

Teostatud tegevused eesmärgi täitmiseks:

* jätkati hajaasustuse programmis osalemisega, ellu viidi 17 projekti;
* Metsanurga piirkonna sademevee taaskasutussüsteemi rajamine;
* AS Matsalu Veevärgi omaaktsiate ost Valgu kanalisatsioonitorustiku rekonstrueerimiseks.

# KESKKOND JA MAAKASUTUS

## Jäätmekäitlus

Märjamaa valla territooriumil on tagatud korraldatud jäätmevedu, veo korraldaja on AS Eesti Keskkonnateenused. Pakendijäätmete liigiti kogumiseks on tiheasustatud piirkondadesse paigaldatud paberi- ja kartongpakendi ning segapakendi ja klaaspakendi kogumiskonteinerid. Märjamaa valla jäätmemajanduse korraldamise aluseks on Märjamaa valla jäätmekava. Märjamaa alevis asub Märjamaa jäätmejaam. Märjamaa valla elanikud saavad ise tasu eest viia Rapla Mäepere jäätmejaama ehitus- ja lammutusjäätmeid, autolammutuse jääke, segaolmejäätmeid, aia- ja haljastujäätmeid, raiejäätmeid (nt oksad) ja puitjäätmeid.

**Eesmärk -** Vallas on jäätmemajandus korraldatud keskkonnasõbralikult ning vallaelanikud on keskkonnateadlikud, toimub jäätmete liigiti kogumine. Lisaks on rajatud uus jäätmejaam, mis soodustab ringmajandust ja aitab oluliselt vähendada jäätmeteket.

Teostatud tegevused eesmärgi täitmiseks:

* Märjamaa valla jäätmekava 2024-2029 vastuvõtmine;
* keskkonnateadlikkuse tõstmise ja teavitustöö korraldamise jätkamine koostöös kodanikuühendustega.

## Keskkonnakaitse, keskkonnateadlikkus ja keskkonnatervis

Suurest territooriumist lähtuvalt asub Märjamaa vallas mitmeid hoiu- ja looduskaitsealasid, hulgaliselt kaitsealuseid üksikobjekte ja kaitsealuse liigi leiukohti ning püsielupaikasid. Peamised loodusvarad on kruus, lubja- ja paekivi, liiv ning turvas. Märjamaa vallas on 9 reoveekogumisala (Märjamaa, Varbola, Valgu, Sipa, Laukna, Kasti, Vana-Vigala, Vana-Vigala TTK, Kivi-Vigala),

**Eesmärk** - Märjamaa vallas on puhas looduskeskkond, elanikud on keskkonnateadlikud, loodusvarade kasutamine toimub säästlikult ning koostatud on parkide korrastuskavad.

Teostatud tegevused eesmärgi täitmiseks:

* arvamuse andmine Orgita turbatootmisala keskkonnaloa muutmise taotluse kohta;
* arvamuse andmine Kunsu liivakarjääri, Orgita V lubjakarjääri ja Orgita IV dolokivikarjääri maavara kaevandamise keskkonnaloa taotluse kohta;
* arvamuse andmine Jädivere liivakarjääri keskkonnaloa taotluse kohta;
* arvamuse andmine Vanakubja liivakarjääri keskkonnaloa nr Rapm-044 muutmise taotluse menetluses muudetud taotluse kohta;
* arvamuse andmine Põlli II, Mustu III uuringuruumi geoloogilise uuringu loa taotluse kohta
* kaevandamislubade ja uuringuloa taotlustele arvamuse andmise menetluses maapõueseaduse eesmärgist tagati loodusvarade kaevandamisel keskkonnasäästlike meetodite kasutamine ning seejuures tekkivate keskkonnahäiringute vähendamine võimalikult suures ulatuses.
* rohepöörde toetamine (nt Metsanurga tänavale sademevee kogumistiigi rajamine).

## Maakasutus, heakord ja haljastus

Märjamaa vald on rikas looduskaunite ning rohelust täis piirkondade poolest. Maareform on Märjamaa vallas ellu viidud 99,9%.

**Eesmärgid -** Märjamaa valla arengu suunamiseks on vajalik koostada uus kogu valda hõlmav üldplaneering, mis on kooskõlas strateegiliste dokumentidega ning arvestab muutunud keskkonna ja elanikkonna nõudmistega. Märjamaa valla territoorium on heakorrastatud, maaomanikud majandavad oma kinnistuid heaperemehelikult ja arvestavad naabritega.

Teostatud tegevused eesmärgi täitmiseks:

* Märjamaa valla üldplaneeringu koostamise jätkamine;
* detailplaneeringute menetlemine;
* arvamuse andmine kinnisasja omandamiseks (KAOKS § 4 lg 6)
* jätkati järelevalve teostamist ehitustegevuse üle
* toimusid vallavara võõrandamised enampakkumistel.

# ETTEVÕTLUS

## Ettevõtlus ja kohalik majandus

Märjamaa valla ettevõtluse areng on mõjutatud oluliselt asukohast ja Tallinna lähedusest. Suur osa piirkonna elanikest töötab Tallinnas või selle toimepiirkonnas. P Peamised ettevõtlussektorid on põllu- ja metsamajandus, ehitus, hulgi- ja jaekaubandus, mootorsõidukite remont. Registrite ja Informatsioonisüsteemi Keskuse andmete alusel on töötajate arvu poolest suurimateks ettevõteteks Timberston OÜ, Oniar OÜ, Joutsen OÜ, GRADA MÖÖBEL OÜ, Märjamaa Haigla AS, ERA Valduse Aktsiaselts, OÜ Orgita Põld ja OÜ Wellspa. Märjamaa piirkonnas tegutsevad aktiivsed ettevõtjate ühendused - MTÜ Märjamaa Ettevõtjate Piirkondlik Ühendus (MEPÜ), MTÜ Raplamaa Ettevõtjate Ühing (REÜ), MTÜ Ettevõtlikud Naised Raplamaal, MTÜ Raplamaa Turism.

**Eesmärk** - Märjamaal on atraktiivsed ettevõtluspiirkonnad ning ettevõtlikud inimesed tagavad kõrge tööhõive ja tasuvad töökohad piirkonnas. Märjamaa alevi ja selle ümbruse (Sõtke ja Orgita küla) ettevõtlus- ja tootmisalade taristu on uuendatud, et luua uusi töökohti. Märjamaa vallas on tagatud elu- ja üüripindade piisav kättesaadavus ning mitmekesisus.

Teostatud tegevused eesmärgi täitmiseks:

* ettevõtluspiirkonnas infrastruktuuri parendamine (Metsanurga piirkond, Tammi tee).

## Turism

Märjamaa vallal on asukohast lähtuvalt potentsiaali turismisihtkoha arendamiseks. Looduslähedane keskkond ja palju loodusväärtusi, rikkalik kultuuripärand, traditsioonilised sündmused on need võimalused, mille kaudu piirkonda turundada ja väärtustada. Valla looduskeskkond on mitmekesine, kuna siin on mitmed jõed, karsti- ja looduskaitsealad, loodus- ja maavarad, pargid, sood ja rabad ning üle poole valla territooriumist katab mets. Tõmbekohtadeks on Varbola linnus, Põrgupõhja punker, Vana-Vigala mõis ja mõisapark, Haimre park ja kabel, Hirvepark, Niidiaia tammik, Konuvere kivisild, Russalu kivisild ning Vigala, Velise ja Märjamaa kirik. Samuti asuvad valla territooriumi erinevates piirkondades mõisad, millest enamus on eraomandis. Sündmusteks Märjamaa folk ja Märjamaa Päevad, Hard Rock Laager, Varbola Puu, Velise sügislaat ja Poti laat. Ajaloo-, kultuuri- ja haridusvaldkonna ning rahvapärimuse sihtkohana on turismiarendamisel suur potentsiaal Sillaotsa Talumuuseumil.

**Eesmärk** - Märjamaa vald on populaarne turismisihtkoht, turismipotentsiaal on hästi ära kasutatud ning turismiasjalised teevad omavahel koostööd. Välja on arendatud mitmekesised turismiteenused ja -tooted erineva huvi ning võimalustega inimestele.

Teostatud tegevused eesmärgi täitmiseks:

* turismialase koostöö arendamine koostöös RAEKi ja ROLiga.

# Ühistransport

Märjamaa vallas on ainukeseks ühistranspordi liigiks bussitransport. Märjamaa Vallavalitsus on Raplamaal ühistransporti korraldava MTÜ Põhja-Eesti Ühistranspordikeskuse (PEÜTK) liige. Kaugliinide korraldamisel tehakse aktiivset koostööd Transpordiametiga. Õpilastransporti korraldab Märjamaa Vallavalitsus.

**Eesmärk-** Ühistranspordi võrk on inimeste vajadusi arvestav, mugav ja turvaline liikumisvõimalus

Teostatud tegevused eesmärgi täitmiseks:

* jätkus koostöö teiste kohaliku omavalitsuse üksuste, Põhja-Eesti ÜTKga ja riigiga;
* valla rahva huvide kaitsmine läbirääkimistel Transpordiametiga;
* õpilastransporti korraldamine.

# VALLA JUHTIMINE JA AVALIK KORD

## Juhtimine

Valla juhtimisel on strateegiliste dokumentidena aluseks Märjamaa valla ja Märjamaa alevi üldplaneering ning Märjamaa valla arengukava. Finantsplaneerimisel lähtutakse eelarvestrateegiast, mis koostatakse neljaks eelseisvaks eelarveaastaks. Avalike teenuseid osutatakse lähtudes kohaliku omavalitsuse korralduse seaduses sätestatust ja kohalikest vajadustest lähtuvalt.

**Eesmärk** - Vallas toimib strateegiline, avatud ja kogukonda kaasava juhtimismudel.

Teostatud tegevused eesmärgi täitmiseks:

* Märjamaa valla administratiivhoone rekonstrueerimine;
* Märjamaa kiriku katuse renoveerimise ja piksekaitsesüsteemi paigaldamise sihtfinantseerimine;
* Märjamaa Vallavalitsusele sõiduki soetamine;
* valla kasutuses ja halduses oleva vara inventeerimine;
* külavanema matisse kinnitamine;
* jätkus Märjamaa Nädalalehe väljaandmine;
* jätkati valla sotsiaalmeediakanali kasutamist;
* jätkus koostöö arendamine naaberomavalitsustega;
* osaleti maakondliku omavalitsusliidu töös.

## Piirkondlik ja rahvusvaheline koostöö

Märjamaa vald on Eesti Linnade ja Valdade Liidu ning Raplamaa Omavalitsuste Liidu liige. Märjamaa vallal on rahvusvahelised koostöö- ja sõprussuhted järgmiste välisriikide omavalitsustega: Vara Kommuun Rootsis, Raahe vald Soomes, Cesvaine vald Lätis, Lacko vald Poolas.

**Eesmärk -** Lähtuvalt vastastikusest huvist tehakse koostööd kõigi Eesti omavalitsustega. Säilitatakse olemasolevaid ja luuakse uusi vastastikusel huvil põhinevaid rahvusvahelisi koostöö- ja sõprussuhteid

Teostatud tegevused eesmärgi täitmiseks:

* läbi ROLi teostati maakonna ühiseid uuringuid;
* jätkusid koostööd naaberomavalitsustega.

## Avalik kord ja turvalisus

Märjamaa vallas on sõlmitud korra kaitseks leping turvafirmaga Forus Turvateenused AS. Märjamaa alevis tegutseb riiklik päästekomando ja vallas neli vabatahtlikku päästekomandot: Valgus, Varbolas, Lauknal ja Vana-Vigalas. Rapla maakonna omavalitsusüksustel on moodustatud ühine kriisikomisjon ja kinnitatud kriisikomisjoni põhimäärus. Märjamaa vallast kuuluvad Rapla Maakonna kriisikomisjoni vallavanem. Lisaks on Märjamaa vallavalitsus kinnitanud eraldi Märjamaa valla kriisistaabi koosseisu.

**Eesmärk -** Märjamaa vallas on turvaline elada, toimib koostöö politsei, päästeameti, kaitseliidu ja teiste vabatahtlike organisatsioonide vahel. Suurenenud on elanike kriisiteadlikkus ja iseseisev valmisolek, inimesed suudavad end kriisi ajal kuni abi saabumiseni ise kaitsta ning vajaduse korral üksteist aidata. Suurenenud on kohaliku omavalitsuse tasandi kriisialane võime.

Teostatud tegevused eesmärgi täitmiseks:

* Kivi-Vigalasse kuivhüdrandi rajamine;
* osaleti kriisikomisjonide koosolekutel;
* kodanikukaitsega seotud võimaluste väljaselgitamine ja tegevuse aktiviseerimine.

# KOKKUVÕTE

2024 aasta teostati investeeringuid kogumaksumusega 1 629 092 eurot, investeeringute lõpetamiseks viiakse 2024. aasta eelarvesse üle 870 522 eurot. Täpsem ülevaade arengukava täitmisest kajastub Märjamaa Vallavalitsuse 2024 majandusaasta aruande tegevusaruandes.

Lisa: Investeeringute kava 2024. aasta ülevaade

Koostaja:

Kirsti Mau

arendusspetsialist

# Lisa Investeeringute KAVA 2024. AASTA ülevaade

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Objekt*** | ***Selgitus*** | ***2024. kinnitatud investeeringute kavaga*** | | ***2024 täitmine*** | | |  | ***2025. a. üle viidav jääk*** | ***teostatavus 2024. aasta lõpuks*** |
| ***Valla osalus*** | ***Sihtfinant-seerimine*** | ***Valla osalus*** | ***Sihtfinant-seerimine*** | ***Kokku*** | ***Täitmise jääk*** | ***kõik koos*** |
| **HARIDUS, HUVITEGEVUS JA NOORSOOTÖÖ** | | **256,594** | **0** | **243,090** | **0** | **243,090** | **13,504** | **10,923** | **0** |
| **Märjamaa Lasteaed Pillerpall** | sademevete äravoolu väljaehitamine ja õuealal asuvate teede/parkla asfaltkatete uuendamine, õueala valgustus | 85,162 |  | 74,239 |  | 74,239 | 10,923 | 10,923 | pooleli |
| **Kivi-Vigala Põhikool** | lasteaia mänguväljaku uuendamine | 30,000 |  | 28,434 |  | 28,434 | 1,566 | 0 | teostatud |
| **Vana-Vigala Põhikool** | hoone rekonstrueerimine | 40,000 |  | 48,434 |  | 48,434 | -8,434 | 0 | teostatud |
| **Varbola Lasteaed-algkool** | piirdeaia rajamine | 29,120 |  | 28,203 |  | 28,203 | 917 | 0 | teostatud |
| **Märjamaa gümnaasium** | sõiduki soetamine (9-kohaline väikebuss) | 50,000 |  | 41,468 |  | 41,468 | 8,532 | 0 | teostatud |
| **Märjamaa Muusika- ja Kunstikool** | uute ruumide rajamine ning sisustamine Märjamaa Gümnaasiumisse (KVAT ja MATA) | 22,312 |  | 22,312 |  | 22,312 | 0 |  | pooleli |
| **KULTUUR, SPORT JA VABA AEG** | | **235,000** | **0** | **131,382** | **0** | **131,382** | **103,618** | **77,907** | **0** |
| **Märjamaa Valla Raamatukogu** | fassaadi rekonstrueerimine, akende renoveerimine | 75,000 |  | 49371 |  | 49371 | 25,629 | 0 | pooleli |
| **Märjamaa ujula** | rekonstrueerimine | 70,000 |  | 10980 |  | 10980 | 59,020 | 59,000 | pooleli |
| **Märjamaa Rahvamaja** | lauluväljaku rekonstrueerimine | 12,000 |  | 4792 |  | 4792 | 7,208 | 7,207 | pooleli |
| **SA Märjamaa Spordikeskus** | põhivara soetuselt sisendkäibemaksu tasumine | 33,000 |  | 33000 |  | 33000 | 0 |  | teostatud |
| **Sillaotsa talumuuseum** | näituseküüni köögi ja külastajate sanitaarsõlme (sh WC) väljaehitamine | 45,000 |  | 33239 |  | 33239 | 11,761 | 11,700 | pooleli |
| **MAJANDUS JA AVALIK TEENUS** | | **1,166,465** | **947,578** | **879,099** | **375,521** | **1,254,620** | **804,356** | **781,692** | **0** |
| **Tehnika 11 (vallamaja)** | hoone rekonstrueerimine | 49,946 |  | 56,977 |  | 56,977 | -7,031 | 0 | lõpetatud |
| **Vigala osavallavalitsus** | Kivi-Vigala kuivhüdrandi rajamine | 6,140 |  | 3,660 |  | 3,660 | 2,480 | 0 | lõpetatud |
| **Hajaasustuse programm (sh osavald)** | 2024. aasta projektide rahastamine (KOV ja riigi osalus) | 30,000 | 30,000 | 14,198 | 13,347 | 27,545 | 27,388 | 27,388 | pooleli |
| 2022. aasta projektide rahastamine (KOV ja riigi osalus) | 653 | 653 | 623 | 623 | 1,246 | 60 | 0 | lõpetatud |
| 2023. aasta projektide rahastamine (KOV ja riigi osalus) | 18,546 | 18,545 | 18,546 | 18,545 | 37,091 | 0 |  | lõpetatud |
| **Teed ja tänavad** | teede investeeringud (kruusakate, mustkate, sillad, truubid) sh Vigala osavalla teed | 569,691 |  | 524,413 |  | 524,413 | 45,278 | 45 278 | teostamisel |
| Metsanurga tn rekonstrueerimine | 70,748 | 298,380 | 42,728 | 298,380 | 341,108 | 28,020 | 0 | lõpetatud |
| Uus tänava kergliiklustee rajamine | 15,282 |  | 15,054 |  | 15,054 | 228 | 0 | jäi ära |
| Tammi tee rekonstrueerimine (PEEK) | 200,000 | 600,000 | 46,347 | 44,626 | 90,973 | 709,027 | 709,026 | pooleli |
| **AS Matsalu Veevärk** | aktsiate ost | 100,000 |  | 100,000 |  | 100,000 | 0 |  | teostatud |
| **EELK Märjamaa Maarja Kogudus** | Märjamaa kiriku katuse renoveerimise ja piksekaitsesüsteemi paigaldamise sihtfinantseerimine | 25,459 |  | 25,453 |  | 25,453 | 6 | 0 | teostatud |
| **Sõidukite soetamine** | sõiduki soetamine vallavalitsusele | 30,000 |  | 31,100 |  | 31,100 | -1,100 | 0 | teostatud |
| **Reservfond** | täiendav reserv hangete katteks | 50,000 |  |  |  |  |  |  |  |
| **KÕIK VALDKONNAD KOKKU:** | | **1,658,059** | **947,578** | **1,253,571** | **375,521** | **1,629,092** | **921,478** | **870,522** | **0** |
| **valla osalus + sihtfinantseerimine:** | | **2,605,637** | | **1,629,092** | | |  |  |  |